Esther Williams

Esther Jane Williams, nada en Inglewood, California, o 8 de agosto de 1921 e finada en Beverly Hills o 6 de xuño de 2013, foi unha nadadora e actriz estadounidense.

 Traxectoria 
Williams era a filla máis nova dunha familia pobre con cinco fillos. Comezou a nadar desde nena na piscina pública da súa cidade.

Antes de entrar no cinema, Williams, entusiasta da natación, foi campioa do deporte na Feira Mundial de San Francisco. Alén diso, estudou na Universidade de Carolina do Sur e foi modelo profesional. Finalmente decidiuse polo mundo do espectáculo e comezou a realizar presentacións co tamén nadador Johnny Weissmüller, famoso polos seus éxitos olímpicos e polos seus filmes como Tarzan. Nese contexto foi descuberta en 1940 pola Metro-Goldwyn-Mayer, produtora coa que asinou un contrato. Estreouse no cinema ao lado de Mickey Rooney no filme Andy Hardy’s Double Life e en 1944, ao actuar en Bathing Beauty acadou finalmente o estrelato, pasando a figurar entre as grandes actrices da MGM.

Foi elixida unha das estrelas con maior público en 1950, alén de ser considerada a serea de Hollywood e a raíña dos filmes musicais dos estudios MGM, sempre en espectáculos acuáticos. En 1952 estreouse un dos seus maiores éxitos de billetería, Million Dollar Mermaid, biopic en que a actriz interpretaba a Annette Kellerman.

Como para outras grandes estrelas da época dourada de Hollywood, a madurez de Williams non foi moi feliz, principalmente canado o seu matrimonio co exgalán latino Fernando Lamas comezou a desmoronarse. En 1974, aos 51 anos de idade, foi apresada por conducir en estado de embriaguez. Liberárona após dúas horas despois de que o seu marido pagase a fianza.

Faleceu na noite do 6 de xuño de 2013 nos Ánxeles mentres durmía, aos 91 anos de idade.

 Vida persoal 
Williams casou catro veces. Divorciada en 194411 de setembro de 1944, San Jose Evening News. do doutor Leonard Kouner (con quen casara en 1940), volveu casar no ano seguinte co actor Ben Gage, co que tivo tres fillos e de quen tamén se divorciou. Tamén estivo casada co actor Fernando Lamas, o latin lover do cinema americano, co que permaneceu casada ata o falecemento del por mor dun cancro de páncreas o 8 de outubro de 1982. Viviu en Beverly Hills co actor Edward Bell, con quen casou o 24 de outubro de 1994.

 Filmografía 
+ Filme Ano Título Personaxe Notas 1942 Andy Hardy's Double Life Sheila Brooks  Personalities Sheila Brooks (test de pantalla) Curtametraxe Inflation Mrs. Smith  Curtametraxe 1943  Ellen Bright 1944 Bathing Beauty Caroline Brooks 1945 Thrill of a Romance Cynthia Glenn Ziegfeld Follies Herself ('A Water Ballet') 1946  Kay Lorrison Easy to Wed Connie Allenbury Chandler  Till the Clouds Roll By Ela mesma Sen acreditar 1947 Fiesta Maria Morales  This Time for Keeps Leonora 'Nora' Cambaretti  1948 On an Island with You Rosalind Reynolds  1949 Take Me Out to the Ball Game K.C. Higgins  Neptune's Daughter Eve Barrett  1950 Duchess of Idaho Christine Riverton Duncan  Pagan Love Song Mimi Bennett  1951 Texas Carnival Debbie Telford  Callaway Went Thataway Ela mesma Sen acreditar 1952 Skirts Ahoy! Whitney Young Million Dollar Mermaid Annette Kellerman  1953 Dangerous When Wet Katie Higgins  Easy to Love Julie Hallerton  1954 Athena  Guionista sen acreditar 1955 Jupiter's Darling Amytis  1955 Motion Picture Theatre Celebration Ela mesma Curtametraxe 1956 The Unguarded Moment Lois Conway 1958 Raw Wind in Eden Laura  1961 The Big Show Hillary Allen 1963 Magic Fountain Hyacinth Tower 1994 That's Entertainment! III Ela mesma

 Notas 

 Véxase tamén 

 Bibliografía 




 Ligazóns externas 
 Esther Williams Swimming Pools website
 Photographs of Esther Williams
 The Golden Years
 Vaudeville theater named in honor of Esther Williams

Categoría:Nados en Inglewood
Categoría:Nados en 1921
Categoría:Finados en 2013
Categoría:Actores de cinema dos Estados Unidos de América
Categoría:Actores de televisión dos Estados Unidos de América
Categoría:Nadadores dos Estados Unidos de América
Categoría:Paseo da Fama de Hollywood